ອົງການອະນາມັຍໂລກ ຍົກຣະດັບຄຳເຕືອນ ກ່ຽວກັບໄຂ້ຫວັດໝູ ຂຶ້ນອີກຂັ້ນນຶ່ງ
ຂ່າວສຳຄັນອື່ນໆ: ໄຂ້ຫວັດໝູ ຣະບາດໃນເມັກຊິໂກ; ໝູ່ເກາະເຊຍແຊລສ໌ ອາດຈະດຳເນີນຄະດີ ພວກທີ່ສົງສັຍວ່າ ເປັນໂຈນທະເລ; ເວເນຊູເອລາ ຮຽກເອກອັຄຣັຖທູດຕົນ ປ
ອົງການອະນາມັຍໂລກ ໄດ້ຍົກ ຣະດັບ ຄຳເຕືອນ ກ່ຽວກັບ ການແຜ່ຣະບາດຂອງເຊື້ອ ໄຂ້ຫວັດໝູ ຮ້າຍແຮງ ຊຶ່ງເປັນການ ສົ່ງສັນຍານວ່າ ການຕິດຕໍ່ໄດ້ແຜ່ລາມອອກໄປ ໃນໝູ່ມະນຸດ ຢູ່ໃນຣະດັບ ປະຊາຄົມແລ້ວ ຂນະດຽວກັນ ຈຳນວນພວກທີ່ ເສັຽຊີວິດ ໄດ້ເພີ້ມຂຶ້ນ ໃນປະເທດ ເມັກຊິໂກ ບ່ອນທີ່ ເປັນຕົ້ນຕໍຂອງການ ແຜ່ຣະບາດນັ້ນ ເຈົ້າໜ້າທີ່ ສາທາ ຣະນະສຸກ ຂອງ ເມັກຊິໂກ ໄດ້ປະກາດໃນຕອນແລງ ຂອງມື້ ວັນຈັນ ວານນີ້ວ່າ ເປັນທີ່ ເຊື່ອກັນວ່າ ມີ 152 ຄົນແລ້ວເສັຽຊີວິດ ໃນເວລານີ້ ຍ້ອນ ໄຂ້ຫວັດໝູ ຂະນະທີ່ ອີກ 1 ພັນ 600 ຄົນໄດ້ລົ້ມປ່ວຍ ຍ້ອນພະຍາດ ດັ່ງກ່າວ ການປັບ ຈຳນວນ ພວກທີ່ ເສັຽຊີວິດ ໄດ້ມີຂຶ້ນບໍ່ເທົ່າໃດ ຊົ່ວໂມງ ຫລັງຈາກ ເຈົ້າໜ້າທີ່ ອົງການ ອະນາມັຍໂລກ ໄດ້ຍົກ ຣະດັບຄຳເຕືອນ ຂອງຕົນ ຂຶ້ນອີກ ຂັ້ນນຶ່ງ ເປັນຂັ້ນທີ 4 ຄືຍັງອີກ 2 ຂັ້ນ ຈຶ່ງຈະຮອດຣະດັບ ການແຜ່ ຣະບາດ ຢ່າງເຕັມ ອັດຕຣາ ສະຫະຣັດ ກ່າວວ່າ ຕົນກຳລັງ ຮັບມືກັບການແຜ່ ຣະບາດ ຂອງພະຍາດ ດັ່ງກ່າວ ຢ່າງເຕັມທີ່ ຄືກັນ ກັບວ່າ ມັນຈະເພີ້ມຄວາມຮ້າຍແຮງ ຂຶ້ນເປັນ ການແຜ່ຣະບາດ ທີ່ເຕັມອັດຕຣາ ມີການ ຢືນຢັນວ່າ 44ກໍຣະນີ ໄດ້ຕິດເຊື້ອ ພະຍາດ ດັ່ງກ່າວ ຢູ່ໃນ ສະຫະຣັດ ຮວມ ທັງ 11 ກໍຣະນີທີ່ຣັດຄາລີຟໍເນັຽ ຂະນະດຽວກັນເຈົ້າ ໜ້າທີ່ສາທາ ຣະນະສຸກຂອງເມັກຊິໂກກ່າວວ່າ ມີຮ່ອງຮອຍ ສະແດງ ໃຫ້ເຫັນວ່າ ເຊື້ອໄວຣັສ ທີ່ພາ ໃຫ້ເປັນ ໄຂ້ຫວັດໝູກຳລັງ ແຜ່ຣະບາດ ອອກໄປ ຢ່າງໄວ ແລະ ການດຳເນີນຄວາມພະ ຍາຍາມ ເພື່ອຄວບຄຸມຂອງຣັຖບານ ບໍ່ໄດ້ຮັບຜົນ ເຈົ້າໜ້າທີ່ ເວົ້າວ່າ ກໍຣະນີ ຈຸທຳອິດ ຂອງພວກທີ່ເປັນ ໄຂ້ຫວັດໝູ ໃນເມັກຊິໂກ ແມ່ນຈຳກັດ ຢູ່ແຕ່ໃນເຂດພາກ ກາງ ຂອງປະເທດທໍ່ນັ້ນ ແຕ່ ເວລານີ້ ມີລາຍງານວ່າ ມີການ ແຜ່ຣະບາດ ໄປທົ່ວ ປະເທດແລ້ວ ມີຄວາມ ວິຕົກ ກັງວົນວ່າ ຫົວເມືອງ ຊາຍແດນ ໃຫຍ່ໆ ເຊັ່ນເມືອງ JUAREZ ບ່ອນທີ່ມີປະຊາຊົນ ເປັນຈຳນວນ ຫລວງຫລາຍ ອາສັຍຢູ່ ໃນຄຸ້ມ ຄົນທຸກນັ້ນ ແມ່ນມີຄວາມຫລໍ່ແຫລມ ຕໍ່ການຕິດ ໄຂ້ຫວັດໝູ ເຈົ້າໜ້າທີ່ ສາທາ ຣະນະສຸກ ຮຽກຮ້ອງໃຫ້ປະຊາຊົນ ໄປຮັບການ ພະຍາບານ ໃນທັນທີ ຖ້າພວກ ເຂົາເຈົ້າ ຫາກມີ ອາການເປັນໄຂ້ຫວັດ ຮ້າຍແຮງ ເມັກຊິໂກ ໄດ້ສັ່ງໃຫ້ ປິດໂຮງຮຽນ ໃນທົ່ວ ປະເທດໄປຈົນຮອດ ວັນທີ 6 ພຶສະພາ ແລະຫ້າມ ບໍ່ໃຫ້ ມີການ ໂຮມຊຸມນຸມ ຂນາດໃຫຍ່ເຊັ່ນການ ແຂ່ງຂັນ ກິລາຕ່າງໆ ຍ້ອນພະຍາດ ຕິດຕໍ່ ດັ່ງກ່າວນີ້ ກຳປັ່ນຣົບຂອງ ສະເປນ ລຳນຶ່ງ ຈັບໄດ້ 9 ຄົນ ທີ່ສົງສັຍວ່າເປັນພວກ ໂຈນທະເລ ທີ່ທຳການ ໂຈມຕີ ກຳປັ່ນ ທ່ອງທ່ຽວ ຂອງອີຕາລີ ເຈົ້າໜ້າທີ່ທີ່ໝູ່ເກາະ SEYCHELLES ກ່າວວ່າ ກຳລັງ ຂອງສະເປນ ໄດ້ມອບ ພວກສົງສັຍ ທັງ 9 ຄົນໃຫ້ແກ່ ໜ່ວຍຍາມຝັ່ງ ຂອງ SEYCHELLES ຫລັງຈາກ ຈັບພວກກ່ຽວໄດ້ ໃນ ມະຫາສະມຸດອິນເດັຽ ມື້ວານນີ້ ເຈົ້າໜ້າທີ່ SEYCHELLES ເວົ້າວ່າ ພວກໂຈນ ທະເລ ຈຸນີ້ອາດຈະຖືກ ນຳໂຕ ຂຶ້ນສານ ທ້ອງຖິ່ນ ທີ່ເກາະ ດັ່ງກ່າວ ພວກໂຈນ ທະເລ ໄດ້ພະຍາຍາມຈີ້ກຳປັ່ນ MELODY ຊຶ່ງເປັນ ກຳປັ່ນ ທ່ອງທ່ຽວ ຂອງອີຕາລີ ທີ່ກຳລັງແລ່ນຢູ່ໃນເຂດ ນ່ານນ້ຳ ທາງກ້ຳເໜືອ ຂອງໝູ່ເກາະ SEYCHELLES ໃນມື້ ວັນເສົາແລ້ວພ້ອມກັບ ຜູ້ໂດຍສານ 1500 ຄົນ ພວກລູກເຮືອ ແລະ ເຈົ້າໜ້າທີ່ ຮັກສາ ຄວາມສະງົບໄດ້ຕ້ານຢັນ ການໂຈມຕີ ດ້ວຍ ອາວຸດປືນ ແລະທໍ່ສີດນ້ຳ ດັບໄຟ ພວກໂຈນ ທະເລໂຊມາເລັຽ ໄດ້ໃຊ້ ໃນອັນ ທີ່ເອີ້ນວ່າ “ກຳປັ່ນແມ່” ເພື່ອເດີນທາງ ອອກໄປໄກໆແຄມຝັ່ງ ຫລາຍຂຶ້ນ ນັບມື້ ເພື່ອຊອກຫາ ເປົ້າໝາຍ ແລະຫລີກລ່ຽງ ການລາຕເວນ ຂອງກອງທັບເຮືອ ຂອງນາໆຊາດ ເວເນຊູເອລາໄດ້ຮຽກໂຕ ເອກອັຄຣັຖທູດ ຂອງຕົນປະຈຳເປຣູກັບຄືນປະເທດ ຫລັງຈາກ ລີມາ ໄດ້ໃຫ້ການ ອະນຸມັດ ຕໍ່ການ ຂໍລີ້ພັຍ ຂອງຜູ້ນຳພັກຝ່າຍຄ້ານ ເວເນຊູເອລາ ທີ່ເຈົ້າໜ້າທີ່ ເວເນຊູເອລາ ຕ້ອງການໂຕ ໃນຂໍ້ຫາສໍ້ຣາດ ບັງຫລວງ ຣັຖມຸນຕຣີ ການຕ່າງປະເທດ ເປຣູ ທ່ານ JOSE ANTONIO GARCIABELAUNDE ໄດ້ປະກາດ ໃນມື້ ວານນີ້ວ່າ ຜູ້ນຳ ພັກຝ່າຍຄ້ານ ຂອງ ເວເນຊູເອລາ ທ່ານMANUEL ROSALES ຈະໄດ້ຮັບ ອະນຸມັດ ໃຫ້ລີ້ພັຍໄດ້ ເພື່ອໃຫ້ເປັນ ການສອດຄ່ອງກັບຄວາມ ໝາຍໝັ້ນ ຕັ້ງໃຈ ຂອງເປຣູ ຕໍ່ກົດໝາຍ ນາໆຊາດ ທ່ານ GARCIA ເວົ້າວ່າທ່ານຫວັງວ່າ ການຕັດ ສິນໃຈ ທີ່ວ່ານີ້ ຈະບໍ່ສ້າງ ຄວາມເຄັ່ງຕຶງ ໃຫ້ແກ່ຄວາມສັມພັນ ກັບ ເວເນຊູເອລາ ເຈົ້າໜ້າທີ່ ເວເນຊູເອລາ ກ່າວວ່າ ຕຳຣວດສາກົນໄດ້ອອກ ປະກາດ ໝາຍຈັບ ທ່ານ ROSALES ໂດຍເວົ້າວ່າ ທ່ານບໍ່ໄດ້ ໄປປາກົດໂຕຕໍ່ໜ້າສານ ເພື່ອຮັບຟັງ ການຟ້ອງຮ້ອງທ່ານ ຄະນະ ໄອຍະການ ເວເນຊູເອລາໄດ້ກ່າວຫາ ທ່ານ ROSALES ວ່າ ສ້າງຄວາມລ້ຳລວຍ ແບບ ຜິດກົດໝາຍ ລະຫວ່າງປີ 2002ຫາ 2004 ເວລາ ທ່ານເປັນ ເຈົ້າແຂວງໆ ZULIA ພວກທີ່ ສົງສັຍວ່າ ເປັນກະບົດ ມຸສລິມ ໃນພາກໃຕ້ ທີ່ວຸ້ນວາຍຂອງໄທ ໄດ້ສັງຫານ 9 ຄົນ ໃນການ ໂຈມຕີ ຫລາຍໆຄັ້ງ ກ່ອນວັນ ຄົບຮອບ ທີ່ສຳຄັນ ຕຳຣວດ ເວົ້າວ່າ ເຫດຮ້າຍ ທີ່ຮຸນແຮງສຸດ ມີຂຶ້ນ ທີ່ຈັງຫວັດ ຍະລາ ເວລາ ມືປືນຢ່າງນ້ອຍ 6 ຄົນ ໄດ້ບຸກ ເຂົ້າໄປ ໃນເຮືອນ ຫລັງນຶ່ງ ໃນຕອນແລງ ວານນີ້ ແລ້ວກໍຍິງປືນ ສາດເຂົ້າໃສ່ ຄອບຄົວ ມຸສລິມ ທີ່ມີ ສະມາຊິກ ທັງໝົດ 5 ຄົນ ເຮັດໃຫ້ 4ຄົນ ເສັຽຊີວິດ ຮວມທັງ ເດັກນ້ອຍ ແມ່ຍິງ ອາຍຸ 16 ປີ ຄົນນຶ່ງ ຕຳຣວດ ເຊື່ອວ່າຄົນຮ້າຍ ກຸ່ມດຽວກັນນີ້ ຍັງໄດ້ ສັງຫານ ຜູ້ຊາຍ ຊາວມຸສລິມ ອີກ 2 ຄົນ ທີ່ຖືກພົບເຫັນສົບ ຢູ່ໃນໂບດ ສາສນາ ອິສລາມ ແຫ່ງນຶ່ງ ໃກ້ໆກັນນັ້ນ ເຈົ້າໜ້າທີ່ເວົ້າວ່າ ຕົນເຊື່ອວ່າ ພວກກະບົດ ກຳລັງ ພະຍາຍາມ ທີ່ຈະຍຸແຍ່ ໃຫ້ເກີດຄວາມເຄັ່ງຕຶງ ລະຫວ່າງ ພວກຊາວ ມຸສລິມ ແລະຊາວພຸດ ຢູ່ໃນເຂດ ພາກໃຕ້ ຂອງໄທ ການໂຈມຕີ ເຫລົ່ານີ້ ມີຂຶ້ນ ຂະນະທີ່ ວັນຄົບຮອບ ປີທີ 5 ໃນການ ບຸກໂຈມຕີໂບດສັກສິດ KRU SE ຂອງ ສາສນາ ອິສລາມ ໂດຍກຳລັງ ຮັກສາ ຄວາມສະງົບ ຂອງໄທໃນວັນທີ 28 ເມສາ ປີ 2004 ມາຮອດ ຈີນໄດ້ກ່າວໂຈມຕີການຕັດ ສິນໃຈຂອງ ວຽດນາມ ທີ່ໄດ້ແຕ່ງຕັ້ງ ເຈົ້າໜ້າທີ່ ຄົນນຶ່ງ ໃຫ້ເປັນ ຜູ້ປົກຄອງ ໝູ່ເກາະ ທີ່ເປັນ ບັນຫາຂັດແຍ້ງກັນ ໃນເຂດ ທະເລຈີນໃຕ້ ໂດຍເອີ້ນ ການກະທຳ ດັ່ງກ່າວວ່າ ເປັນການເຄື່ອນໄຫວ ທີ່ຜິດກົດໝາຍ ແລະໃຊ້ການບໍ່ໄດ້ ໃນມື້ວັນເສົາ ຜ່ານມາ ວຽດນາມໄດ້ແຕ່ງຕັ້ງ ໃຫ້ທ່ານ DANG CONG NGU ເປັນ ປະທານ ຄະນະ ກັມມະການ ປະຊາຊົນສຳລັບ ໝູ່ເກາະ PARACEL ທີ່ວຽດນາມ ເອີ້ນວ່າ HOANG SA ຊຶ່ງຈີນ ໄດ້ອ້າງກັມມະສິດວ່າ ເປັນດິນແດນ ສ່ວນນຶ່ງ ຂອງຕົນນັ້ນ ໃນຖແລງຂ່າວ ທີ່ນຳອອກ ເຜີຍແຜ່ມື້ນີ້ ໂຄສົກ ກະຊວງ ການຕ່າງປະເທດຈີນ ນາງ JIANG YU ໄດ້ກ່າວຢ້ຳ ເຖິງການອ້າງກັມມະສິດ ຂອງຈີນ ເໜືອໝູ່ເກາະ PARACEL ທີ່ຈີນ ເອີ້ນວ່າ XISHA ໂດຍໃຫ້ເຫດຜົນວ່າ ຈີນ ມີອະທິປະໄຕ ທີ່ໂຕ້ແຍງ ບໍ່ໄດ້ ເໜືອໝູ່ເກາະ ດັ່ງກ່າວ ແລະເຂດນ່ານນ້ຳ ທີ່ຕັ້ງຢູ່ ໃກ້ຄຽງ ນາງ JIANG YU ເວົ້າວ່າ ຈີນ ໄດ້ຍື່ນໜັງສືປະທ້ວງ ຢ່າງເປັນ ທາງການ ຕໍ່ເຈົ້າໜ້າທີ່ ວຽດນາມ ທີ່ນະຄອນຫລວງຮ່າໂນ່ຍແລ້ວ ເຊີນຟັງຂ່າວລາຍລະອຽດໄດ້ ໂດຍຄລິກບ່ອນສຽງ